கலவியற்ற இனப்பெருக்கம்
[[Image:caduco.jpg|thumb|400px|மர்கன்டியோபைடா (ஈரலுருத் தாவரம்) தாவரங்களில் கலவியுறா இனப்பெருக்கம்: உதிரும் இலை முளைத்தல்]]
 '''கலவியற்ற இனப்பெருக்கம்''' (Asexual reproduction) அல்லது '''பால்சாரா இனப்பெருக்கம்''' என்பது ஒரு தனியனில் மட்டும் இருந்து அடுத்த [[சந்ததி|தலைமுறை]] தனியன்கள் உருவாகும் ஒரு வகையான [[இனப்பெருக்கம்|இனப்பெருக்க]] முறையாகும். குறிப்பிட்ட அந்த தனியனில் இருக்கும் [[மரபணு]]க்கள் மட்டுமே அடுத்த தலைமுறைக்குக் கடத்தப்படும். இங்கே தாய், தந்தை என்ற இரு பெற்றோர் இருப்பதில்லை. முக்கியமாக இந்த வகை இனப்பெருக்கத்தில், [[உயிரணு]]க்களில் [[மடியநிலை]] இழப்புடன் ஏற்படும் [[ஒடுக்கற்பிரிவு|ஒடுக்கற்பிரிவினால்]] உருவாகும் [[பாலணு]]க்களின் தோற்றமோ, அல்லது அவற்றிற்கிடையில் நிகழும் [[கருக்கட்டல்|கருக்கட்டலோ]] நிகழ்வதில்லை.
 
 இதுவே [[ஆர்க்கீயா]], [[பாக்டீரியா]], [[அதிநுண்ணுயிரி]] போன்ற தனிக்கல [[உயிரினம்|உயிரினங்களில்]] உள்ள முதன்மையான இனப்பெருக்க முறையாகும். அதேவேளை பல்கல உயிரினங்களான [[பூஞ்சை]], வேறும் பல [[தாவரம்|தாவரங்களும்]] கலவியில்முறை இனப்பெருக்கத்தை தமது இனப்பெருக்க முறையாகக் கொண்டுள்ளன.
 
 ==கலவியற்ற இனப்பெருக்க வகைகள்==
 
 ===உயிரணுப்பிளவு இனப்பெருக்கம் (Fission)===
 [[File:Binary fission-ta.svg|75px|right|thumb|மெய்க்கருவிலிகளில் இருகூற்றுப் பிளவு (எ.கா. பாக்டீரியா)]]
 இங்கே நேரடியாக உயிரினத்தில் ஏற்படும் பிளவின் மூலம், அடுத்த தலைமுறை உயிரினம் உருவாகின்றது. இது இருகூற்றுப் பிளவு அல்லது பல்கூற்றுப் பிளவு முறையில் நிகழலாம். இவ்வகையான இனப்பெருக்க முறை பொதுவாக தனிக்கல / ஒரு கல உயிரினங்களிலேயே நிகழும். ஆர்க்கியா, பாக்டீரியா போன்ற [[நிலைக்கருவிலி]]களிலும், தனிக்கல [[மெய்க்கருவுயிரி]]களான அதிநுண்ணுயிரிகளிலும், தனிக்கல பூஞ்சைகளிலும் இவ்வகையான இனப்பெருக்கம் நிகழும்.
 
 ஒருகூற்றுப் பிளவு என்பதில், ஒரு உயிரினமானது இரண்டாக பிளவுபட்டு இரு தனியன்களை உருவாக்குதல் ஆகும். அங்கே ஒரு உயிரணு பிளவுபட்டு இரு மகள் உயிரணுக்களை உருவாக்குகின்றது. மெய்க்கருவுயிரிகளாயின் [[உயிரணுக் கரு]]வும், தொடர்ந்து முதலுருவும் இரண்டாகப் பிரிந்து இரு உயிரணுக்களை உருவாக்கும்.
 
 பல்கூற்றுப் பிளவு எனில், உயிரணுக் கருவானது பல தடவைகள் [[இழையுருப்பிரிவு]]க்கு உட்பட்டு, பல உயிரணுக் கருக்களை உருவாக்கிய பின்னர், முதலுருவும் பிரிந்து பல மகட்கலங்களை உருவாக்கும்.&lt;ref name=&quot;ebrit&quot;&gt;{{cite web|url=http://www.britannica.com/EBchecked/topic/498542/reproduction/76146/Multiple-fission|title=Cell reproduction|publisher=Encyclopædia Britannica}}&lt;/ref&gt;&lt;ref name=&quot;fap&quot;&gt;{{cite book|author=Britannica Educational Publishing|title =Fungi, Algae, and Protists|publisher =The Rosen Publishing Group |year =2011|isbn =9781615304639|url =http://books.google.com.ph/books?id=_U9MB4iUpDIC&amp;lpg=PA102&amp;dq=multiple%20fission&amp;hl=en&amp;pg=PA101#v=onepage&amp;q=multiple%20fission&amp;f=false}}&lt;/ref&gt;&lt;ref name=&quot;aff&quot;&gt;{{cite book|author=P.Puranik, Asha Bhate|title =Animal Forms And Functions: Invertebrata|publisher =Sarup &amp; Sons|year =2007|isbn =9788176257916|url =http://books.google.com.ph/books?id=-kdq6RyyVE0C&amp;lpg=PA87&amp;dq=multiple%20fission&amp;hl=en&amp;pg=PA87#v=onepage&amp;q=multiple%20fission&amp;f=false}}&lt;/ref&gt;
 .
 
 ===அரும்புதல் முறை இனப்பெருக்கம் (Budding)===
 ஒரு தனியனில் அரும்புகள் போல் உருவாகும் நீட்சிகள் பின்னர் அதிலிருந்து விடுபட்டு ஒரு புதிய தனியனாக வளர்ச்சியடையும். ஐதரா (hydra) போன்ற [[விலங்கு]]களில் இவ்வகையான அரும்புதல் முறையைக் காணலாம். சில தனிக் கல உயிரினங்களிலும், உயிரணுவானது அரும்புதல் முறையால் புதிய கலத்தை உருவாக்கும்.
 [[File:Hydra oligactis.jpg|thumb|right|இரு அரும்புகளுடன் இருக்கும் ஐதரா]]
 [[Image:S cerevisiae under DIC microscopy.jpg|thumb|right|அரும்புதல் முறையில் இனப்பெருக்கம் செய்யும் சக்ரோமைசிஸ் செரவிசே]]
 
 ===பதியமுறை இனம்பெருக்கம் (Vegetative reproduction)===
 [[ஒடுக்கற்பிரிவு|ஒடுக்கற்பிரிவினால்]] உருவாகும் பாலணுக்களின் சேர்க்கையால் உருவாகும் [[வித்து]]க்களோ, [[நுண்வித்தி]]களோ இன்றி தாவரங்கள் வேறு பல வழிகளில் புதிய தாவரங்களை உருவாக்கும் திறன் கொண்டவையாக உள்ளன. அவை பதியமுறை இனப்பெருக்கம் எனப்படும்.&lt;ref&gt;{{cite web|url=http://www.ucmp.berkeley.edu/glossary/gloss6/asexual.html |title=Asexual Reproduction |publisher=Ucmp.berkeley.edu |date= |accessdate=2010-08-13}}&lt;/ref&gt;. தாவரங்களில் இலைகள் (Kalanchoe), தண்டுகள் ([[ரோஜா]], [[கரும்பு]]), தண்டுக்கிழங்குகள் / நிலத்தடித்தண்டுகள் ([[இஞ்சி]]), கிழங்குகள் ([[உருளைக்கிழங்கு]]), குமிழ்த்தண்டுகள் ([[வெங்காயம்]]) போன்றவை பதியமுறை இனப்பெருக்கத்துக்கு உதவக் கூடியவையாக உள்ளன.
 
 ===நுண்வித்தி முறை இனப்பெருக்கம் (Sporrogenesis)===
 பல பல்கல [[உயிரினம்|உயிரினங்களின்]] [[வாழ்க்கை வட்டம் (உயிரியல்)|வாழ்க்கை வட்டத்தில்]] நுண்வித்துக்கள் உருவாக்கம் மூலம் இனப்பெருக்கம் நிகழ்கின்றது. விலங்குகள், சில அதிநுண்ணுயிரிகளில் [[ஒடுக்கற்பிரிவு]] மூலம் பாலணுக்கள் உருவாக்கப்பட்டு, அந்தப் பாலணுக்களுக்கிடையே நிகழும் கருக்கட்டல் புதிய தனியனை உருவாக்கும். இவ்வாறு கருக்கட்டல் நிகழ்வதற்காகவன்றி, உருவாக்கப்படும் வித்துக்கள் நுண்வித்துக்கள் எனப்படுகின்றது. இவை மடியநிலை இழப்புடனோ, அல்லது இழப்பின்றியோ உருவாகும் நுண்வித்துக்களாக இருக்கலாம். 
 தாவரங்கள், [[பாசி]]களில் [[மடியநிலை#இருமடியம்|இருமடிய]] உயிரணுக்களில் நிகழும் ஒடுக்கற்பிரிவின் மூலம் உருவாகும் [[மடியநிலை#ஒருமடியம்|ஒருமடிய]] நுண்வித்துக்கள் புதிய தனியன்களாக வளர்ச்சியடையும். இவ்வகையான இனப்பெருக்கத்தில் ஒருமடிய தனியன்களும், இருமடிய தனியன்களும் காணப்படும். இங்கே ஒடுக்கற்பிரிவும், மடியநிலை இழப்பும் ஏற்பட்டாலும்கூட, பாலணுக்களுக்கிடையே கருக்கட்டல் நிகழாதலால் கலவியற்றமுறை இனப்பெருக்கமாகவே கருதப்படும்.
 இதுபோலன்றி [[பூஞ்சை]]கள், சில பாசிகளில் முழுமையான நுண்வித்து உருவாக்கம் நிகழும். அதாவது [[இழையுருப்பிரிவு]] மூலம் மடியநிலையில் மாற்றமின்றி உருவாக்கப்படும் இனப்பெருக்க நுண்வித்துக்கள் பரவலடைந்து, புதிய தனியன்களாக வளர்ச்சியடையும்.
 
 ===துண்டாதல்முறை இனப்பெருக்கம் (Fragmentation)===
 பெற்றோரில் ஏற்படும் துண்டாதல் மூலம் தனியாக்கப்படும் ஒரு பகுதி, புதிய தனியனாக உருவாதல் இவ்வகை இனப்பெருக்கமாகும். இங்கே துண்டாகும் ஒவ்வொரு சிறு பகுதியும், முழுமையான முதிர்ந்த தனியனாக விருத்தியடையும். அனலிடா [[தொகுதி (உயிரியல்)|தொகுதியைச்]] சேர்ந்த புழுக்கள், [[விண்மீன் உயிரி]]கள், ஈரலுருத் தாவரங்கள், [[பாசிப்பூஞ்சை]]கள் போன்றவற்றில் இவ்வகையான இனப்பெருக்கம் நிகழும்.
 
 ===பால்கலப்பில்லாத முறை இனப்பெருக்கம் (Agamogenesis)===
 ஆண் பாலணு இன்றியே இனப்பெருக்கம் நிகழுக்கூடும். இவற்றிற்கான எடுத்துக்காட்டுகளாக கன்னிப் பிறப்பையும் கலப்பில்லா வித்தாக்கத்தையும் கூறலாம்.
 
 '''கன்னிப்பிறப்பு''' (Parthenogenesis) எனப்படுவது பெண் பாலணுவானது [[கருக்கட்டல்]] நிகழாமலேயே [[முளையம்|முளையமாக]] மாறி [[முளைய விருத்தி]] க்கு உட்பட்டு புதிய தனியனை உருவாக்குவதாகும். தாவரங்கள், [[முதுகெலும்பிலி]]களான [[எறும்பு]], [[தேனீ]] போன்ற [[பூச்சி]] [[வகுப்பு (உயிரியல்)|வகுப்பைச்]] சேர்ந்த உயிரினங்கள், [[முதுகெலும்பிகள்|முதுகெலும்பிகளான]] சில [[ஊர்வன]], [[நீர்நில வாழ்வன]], [[மீன்]]கள், மிக அரிதாக [[பறவை]]கள் போன்றவற்றில் இவ்வகை இனப்பெருக்கம் நிகழ்கின்றது.
 
 '''கலப்பில்லா வித்தாக்கம்''' (Apomixis) எனப்படுவது [[பன்னம்|பன்னத்]]திலும், வேறு [[பூக்கும் தாவரம்|பூக்கும் தாவரங்களிலும்]] கருக்கட்டல் நிகழாமலே புதிய இருமடிய [[நுண்வித்தி]]கள் உருவாதல் ஆகும். ஏனைய [[வித்துத் தாவரங்கள்|வித்துத் தாவரங்களில்]] மிக அரிதாகவே இவ்வாறான இனப்பெருக்கம் நிகழும். இது இருவகைகளாக நடைபெறுகிறது: 
 * பாலணுசார் கலப்பில்லா வித்தாக்கம்: ஒடுக்கற்பிரிவு முழுமையடையாது உருவான இருமடிய முளையப்பையில் கருக்கட்டாத [[சூல் முட்டை]]யிலிருந்து  முளையம் உருவாதல்
 * மையக்கல  முளையாக்கம்: முளையப்பையைச் சூழ்ந்துள்ள இருமடிய மையக்கல இழையத்திலிருந்து  முளையம் உருவாதல்
 மையக்கல முளையாக்கம் சில ஆரஞ்சு/நாரத்தை [[வித்து]]க்களில் நிகழ்கிறது. இவ்வாறு உருவான முளையம் தாயின் அச்சாக உள்ளது.
 
 ஆண் பாலணுக்களிலிருந்தும் கலப்பில்லா வித்தாக்கம் நிகழலாம். [[ஆப்பிரிக்கா|ஆப்பிரிக்கத்]] தாவரமான ''சகாரா சைப்பிரசு'' (''Cupressus dupreziana'') என்ற மரவகையில் முளையத்தின் [[மரபணு]]க்கள் [[மகரந்தம்|மகரந்தத்திலிருந்தே]] பெறப்படுகின்றன.
 
 == இதனையும் பார்க்க ==
 * [[கலவிமுறை இனப்பெருக்கம்]]
 * [[இனப்பெருக்கம்]]
 
 == மேலும் அறிய ==
 * Graham, L., J. Graham, &amp; L. Wilcox. 2003. ''Plant Biology''. Pearson Education, Inc., Upper Saddle River, N.J.: pp.&amp;nbsp;258–259.
 * Raven, P.H., Evert, R.F., Eichhorn, S.E. 2005. ''Biology of Plants'', 7th Edition. W.H. Freeman and Company Publishers, NY.
 * Avise, J. 2008. ''Clonality: The Genetics, Ecology, and Evolution of Sexual Abstinence in Vertebrate Animals''. Oxford University Press
 
 == வெளி இணைப்புகள் ==
 * [http://www.tiscali.co.uk/reference/encyclopaedia/hutchinson/m0030820.html Asexual reproduction] {{Webarchive|url=https://web.archive.org/web/20050708073801/http://www.tiscali.co.uk/reference/encyclopaedia/hutchinson/m0030820.html |date=2005-07-08 }}
 * [http://www.tulane.edu/~wiser/protozoology/notes/intes.html Intestinal Protozoa]
 
 ==மேற்கோள்கள்==
 {{Reflist|2}}